open-index/open-wikipedia-markdown huggingface dataset:
Kraslavos savivaldybė

**Kraslavos savivaldybė** () – administracinis vienetas pietryčių Latvijoje, Latgaloje ir Sėlijoje. Ribojasi su Aukštutinės Dauguvos, Preilių, Rėzeknės ir Ludzos savivaldybėmis, Baltarusijos Respublikos Verchniadzvinsko, Miorų ir Breslaujos rajonais. Plotas 2288,9 km², 21 459 gyventojai (2021 m.). Administracinis centras – Kraslava.

## Istorija
Dabartinė savivaldybė sudaryta 2021 m. liepos 1 d., sujungus ankstesniąją Kraslavos savivaldybę, Dagdos savivaldybę ir Agluonos savivaldybės Graverių, Kastulinos ir Škeltovos valsčius. Savivaldybės teritorija atitinka iki 2009 m. administracinės-teritorinės reformos gyvavusio Kraslavos rajono ribas.

Ankstesnioji Kraslavos savivaldybė sudaryta 2001 m. reformos metu iš Kraslavos rajono dalies, 2009 m. praplėsta. Buvo suskirstyta į 11 valsčių ir 1 miestą, turėjo 1079 km² plotą ir 13 533 gyventojus (2021 m.). Administracinis centras buvo Kraslavoje.

## Suskirstymas
Savivaldybė skirstoma į 24 valsčių ir 2 miestus:

* Andrupenės valsčių
* Andzelių valsčių
* Asūnės valsčių
* Aulejos valsčių
* Bėrzinių valsčių
* Dagdos miestą
* Dagdos valsčių
* Ezerniekų valsčių
* Graverių valsčių
* Indros valsčių
* Izvaltos valsčių
* Kalniešių valsčių
* Kaplavos valsčių
* Kastulinos valsčių
* Kombulių valsčių
* Konstantinovos valsčių
* Kraslavos miestą
* Kraslavos valsčių
* Kepovos valsčių
* Piedrujos valsčių
* Ruobežniekų valsčių
* Skaistos valsčių
* Svarinių valsčių
* Škiaunės valsčių
* Škeltovos valsčių
* Ūdryšių valsčių

## Šaltiniai
Krimuldos savivaldybė

**Krimuldos savivaldybė** () – buvęs administracinis vienetas vidurio Latvijoje, Vidžemėje. Administracinis centras – Ragana. Savivaldybė sudaryta 2009 m. reformos metu iš Rygos rajono dalies. Buvo suskirstyta į 2 valsčius: Krimuldos ir Ledurgos. Po 2021 m. administracinės-teritorinės reformos panaikinta, prijungta prie naujos Siguldos savivaldybės.

## Šaltiniai
Bostono melasos katastrofa

**Bostono melasos katastrofa** () įvyko 1919 m. sausio 15 d. šiaurinėje Bostono kaimynystėje Jungtinėse Amerikos Valstijose. Didžiulis melasos rezervuaras pratrūko ir melasos banga pradėjo bėgti miestelio gatvėmis apie 56 kilometrų per valandą greičiu nusinešdama 21 gyvybę ir sužalodama dar 150 žmonių. Vietiniai turistams vis dar tvirtina, kad karštomis dienomis juntamas melasos kvapas.

## Katastrofa
Katastrofa įvyko vietinėje alkoholio gamykloje 1919 m. sausio 15 d. per neįprastai šiltą dieną. Tuo metu melasa buvo pagrindinis Jungtinėse Amerikos Valstijose naudojamas saldiklis. Melasa galėjo būti fermentuojama į romą ar etilo alkoholį. 
Netoli Kyno aikštės 15 metrų aukščio ir 27 metrų pločio melasos rezervuaras, kuriame buvo apie 8,700,000 litrų, pratrūko.
Liudytojai sako, kad pratrūkstant rezervuarui buvo girdėti garsus traškesys, panašus į automatinio šautuvo garsus ir melasai pasipylus pradėjo drebėti žemė. 
Įtrūkimas išleido didžiulę saldiklio bangą kurios aukštis buvo nuo 2,5 iki 4,5 metrų. Ji judėjo 56 kilometrų per valandą greičiu. Melasos banga buvo tokia stipri, kad sugebėjo apgadinti Bostono traukinių stotį bei nustumti traukinį nuo bėgių. Šalia stovėję pastatai buvo tiesiog nušluoti nuo žemės paviršiaus. Keletas kvartalų buvo padengti 60 - 90 cm melasos sluoksniu.

## Valymas

Prireikė maždaug 87 000 darbo valandų išvalyti melasai iš akmeninių gatvių, teatrų, namų bei verslo pastatų. Uostas vis dar buvo rudas nuo melasos iki pat vasaros.
Gyventojai padavė „Amerikos Industrinę Alkoholio Kompaniją“, kuri įsigijo vietinę gamyklą 1917 m., į teismą ir tai buvo pirmasis tokio pobūdžio teismas Masačiusetse. 
Nepaisant visų Amerikos Industrinės Alkoholio Kompanijos tvirtinimų, kad rezervuarą susprogdino anarchistai (nes alkoholis buvo naudojamas amunicijai gaminti) jiems teko sumokėti 600 000 dolerių sumą (apie 6,6 milijono šiuolaikinių dolerių) dėl padarytos žalos.

## Mirtys
* Ptrick Breen - 44 metų darbinikas.
* William Brogan - 61 metų karietos vairuotojas.
* Bridget Clougherty - 65 metų namų šeimininkė.
* Stephen Clougherty - 34 metų bedarbis.
* John Callahan - 43 metų grindėjas.
* Maria Distasio - 10 metų mergaitė.
* William Duffy - 58 metų darbininkas.
* Peter Francis - 64 metų kalvis.
* Flamino Gallerani - 37 metų vairuotojas.
* Pasquale Iantosca - 10 metų berniukas.
* James H. Kinneally - (amžius nenustatytas) darbininkas.
* Eric Laird - 17 metų karietos vairuotojas.
* George Layhe - 38 metų gaisrininkas.
* James Lennon - 64 metų karietos vairuotojas, mašinistas.
* Ralph Martin - 21 metų vairuotojas.
* James McMullen - 46 metų meistras.
* Cesar Nicolo - 32 metų transporto agentas.
* Thomas Noonan - 43 metų uosto krovikas.
* Peter Shaughnessy - 18 metų karietos vairuotojas.
* John M. Seiberlich - 69 metų kalvis.
* Michael Sinnott - 76 metų pasiuntinys.
Alternatyvūs ginčų sprendimo būdai

**Alternatyvūs ginčų sprendimo būdai** (, **ADR** – „alternatyvus ginčų reguliavimas“) kaip ginčų sprendimo būdai yra naudojami kaip alternatyva teismo procesui. Pažeistas subjektines teises ir įstatymų saugomus interesus gina ne tik teismas. 
Čia gali būti taikomi alternatyvūs ginčų sprendimo būdai. Jie (pavyzdžiui, tarpininkavimas) iš tikrųjų leidžia šalims vėl užmegzti dialogą, stengiantis išspręsti savo ginčą derybomis, užuot atkakliai vadovavusis konflikto ir priešiškumo logika, kurios rezultatas paprastai tebūna toks, kad vienas laimi, o kitas lieka pralaimėjęs. Tarpininkavimo poreikis yra labai akivaizdus, ypač kilus ginčams šeimoje, nors šis būdas gali praversti ir tuomet, kai reikia spręsti įvairius kitų rūšių ginčus.

Alternatyvūs ginčo sprendimo būdai vis labiau taikomi sprendžiant sudėtingus komercinius ginčus, kurių šalys, norėdamos išspręsti ginčą, kartu siekia išlaikyti ir tęsti tarpusavio komercinę veiklą. Tai vis labiau tampa įprastu ginčų, kylančių dėl su medicina susijusių nelaimingų atsitikimų, sprendimo būdu. Šiuose ginčuose remiantis tarpininkavimu galima nustatyti naujoviškus sprendimo būdus, susijusius su labai delikačiais ginčais, ir pasiūlyti kūrybiškus teisės gynimo būdus, kurių negalėtų pasiūlyti teismai.

## Rūšys
Taikinamasis tarpininkavimas (mediacija), taikinimas, arbitražas, derybos, miniprocesas (teismo) ir kt.

## Literatūra
*  Egidijus Laužikas, Valentinas Mikelėnas, Vytautas Nekrošius. Civilinio proceso teisė. 
*A. Driukas, Virgilijus Valančius. Civilinis procesas: teorija ir praktika. 
*G. Tamulynienė „Alternatyvūs ginčo sprendimo būdai: Lietuvos ir užsienio šalių patirtis“.
*Milašius T. Mediacija kaip alternatyvus ginčų sprendimo būdas. VU leidykla. Mokslo darbai: Teisė, 2007 63 tomas.

## Šaltiniai
Kuldygos savivaldybė

**Kuldygos savivaldybė** () – administracinis vienetas vakarų Latvijoje, Kurše. Ribojasi su Ventspilio, Talsų, Tukumo, Saldaus ir Pietų Kuršo savivaldybėmis. Plotas 2505,2 km², 27 736 gyventojai (2021 m.). Administracinis centras – Kuldyga.

## Istorija
Dabartinė savivaldybė sudaryta 2021 m. liepos 1 d., sujungus Alsungos, Skrundos ir ankstesniąją Kuldygos savivaldybę. Savivaldybės teritorija atitinka iki 2009 m. administracinės-teritorinės reformos gyvavusio Kuldygos rajono ribas.

Ankstesnioji Kuldygos savivaldybė sudaryta 2009 m. reformos metu iš Kuldygos rajono dalies. Buvo suskirstyta į 13 valsčių ir 1 miestą, turėjo 1757,4 km² plotą ir 21 907 gyventojus (2021 m.). Administracinis centras buvo Kuldygoje.

## Suskirstymas
Savivaldybė skirstoma į 18 valsčių ir 2 miestus:

* Alsungos valsčių
* Eduolės valsčių
* Gudeniekų valsčių
* Yvandės valsčių
* Kabilės valsčių
* Kuldygos miestą
* Kurmalės valsčių
* Laidų valsčių
* Nykracės valsčių
* Padurės valsčių
* Pelčių valsčių
* Rankių valsčių
* Rendos valsčių
* Rudbaržių valsčių
* Rumbos valsčių
* Skrundos miestą
* Skrundos valsčių
* Snėpelės valsčių
* Turlavos valsčių
* Varmės valsčių

## Šaltiniai
Krustpilio savivaldybė

**Krustpilio savivaldybė** () – buvęs administracinis vienetas rytų Latvijoje, Latgaloje. Administracinis centras – Jėkabpilis (tačiau į savivaldybės sudėtį neįėjo). Savivaldybė sudaryta 2009 m. reformos metu iš Jėkabpilio rajono dalies. Buvo suskirstyta į 6 valsčius: Atašienės, Krustpilio, Kūkų, Mežarės, Variešių, Vypės. Po 2021 m. administracinės-teritorinės reformos panaikinta, prijungta prie naujos Jėkabpilio savivaldybės.

## Šaltiniai
Jautmalkė I

**Jautmalkė I** – kaimas Kelmės rajono savivaldybės šiaurinėje dalyje, 24 km į pietvakarius nuo Šiaulių, 20 km į šiaurę nuo Kelmės, 3 km į pietus nuo Kurtuvėnų, 2,2 km į šiaurės vakarus nuo kelio , Vainagių-Raudsparnės kalvagūbrio pakraštyje. Pro kaimą eina sportinio orientavimosi varžybų trasa.

Jautmalkės gamtos centras įkurtas 2006 m. kaip Kurtuvėnų regioninio parko padalinys pagal senąsias žemaičių tradicijas atstatomoje sodyboje. Centras iš Jautmalkės rengia žygius pėsčiomis aplankyti Bijotės, Juodlės bei Geluvos ežerus, Vainagių ir Galvydiškės piliakalnius, Svilės šaltinius, Kurtuvėnų miestelį ir žirgyną. Moksleiviams rengiamos 2-3 val. edukacinės programos, dvimetė Kurtuvos žalioji mokykla, stovyklos, jauniesiems gamtininkams sudaromos sąlygos atlikti tyrimus, o pedagogams – vesti pamokas, rengti žygius. Centre švenčiami pavasario ir rudens lygiadieniai, Rasos, Žolinės ir kitos tradicinės šventės. Prie centro išretintas miškas, kad centro lankytojai nuo vieno aukščiausių apylinkėse kalvų (altitudė 180 m) galėtų stebėti tekančią saulę.

## Istorija

Kaime buvusi senovės gyvenvietė, išlikę senkapiai. TSRS okupacijos metais kaimas priklausė Pavėžupio žuvininkystės tarybiniam ūkiui.

## Gyventojai

## Galerija

Vaizdas:2007 08 19Jautmalkė(36).JPG|Kelio rodyklė
Vaizdas:Jautmalkė1.JPG|Kaimo sodyba
Vaizdas:Jautmalkėmiškas.JPG|Vaizdas nuo Jautmalkės kalno
Vaizdas:Jautmalkėsenkapiai.JPG|Jautmalkės senkapiai


## Šaltiniai
Protorenesansas

**Protorenesansas** – italų kultūros istorijos laikotarpis (XIII a. vidurys – XIV a. pradžia) prieš renesansą; šio laikotarpio italų architektūros bei dailės stilius. Italijos meno periodizacijoje protorenesanso laikotarpis apima dučento pabaigą ir trečentą.

Protorenesanso menas susiklostė veikiamas vis stiprėjančio antifeodalinio judėjimo, spartaus miestų, prekybos ir amatų augimo, turėjo sąsajų su romaniniu, gotikos ir Bizantijos menu. Protorenesanso architektūrai ir dailei būdingas romantinis jausminis tikrovės traktavimas, pasaulietinės tendencijos, antikos meno motyvai. Protorenesanso architektūroje susiformavo vadinamasis inkrustacinis stilius. Pastatų sienos neretai būdavo skaidomos į stačiakampio, apskritimo ar rombo formos plokštumas, pabrėžiančias statinio tektoniką, naudojami antikinių orderių elementai, pastatai dažnai būdavo puošiami spalvoto marmuro ornamentais. Protorenesanso skulptūrai būdingas žmogaus kūno formų tikroviškumas ir išraiškingumas, tapybai – monumentalumas, dekoratyvumas, psichologinis įtikinamumas.
## Menininkai
Žymiausi šio laikotarpio kūrėjai: skulptoriai N. ir Dž. Pizanai, tapytojai Džotas, Pjetras Kavalinis ir Dučas, skulptorius ir architektas Arnolfas di Kambijus. Tapyboje reikšmingiausios buvo Florencijos ir Sienos dailės mokyklos.

Protorenesansas paskatino ankstyvojo renesanso susiformavimą. Ir XV a. pirmoje pusėje kūrė menininkai, kurių estetika dar buvo tampriai susijusi su protorenesanso − Lorenzo Monaco, Gentile da Fabriano, Pisanello.

## Šaltiniai
Protrombinas

**Protrombinas** – kraujo plazmos baltymas; kraujo krešėjimo sistemos faktorius. Protrombinas sintetinasi kepenyse (sintezei būtinas vitaminas K). Protrombinas yra glikoproteidas, turintis iki 12 % angliavandenių. Baltyminė dalis sudaryta iš polipeptidinės grandinės, kurioje yra 18 aminorūgščių.

Molinė masė – 72 000.

Trombinu protrombinas virsta, veikiamas aktyviojo tromboplastino (reakcijai būti kalcio jonai).

## Šaltiniai
Geležinė mergelė

„**Geležinė mergelė**“ (angl. *Iron Maiden*, vok. *Eiserne Jungfrau*) – geležinė žmogaus formos dėžė, kurios nugaroje ir dangtyje įmontuoti aštrūs spygliai. Kai užsidaro dėžės durys, spygliai susminga į auką, sukeldami didelį skausmą ir galiausiai mirtį, dėl lėto nukraujavimo arba uždusimo dėl perdurtų ir kraujo pilnų plaučių.

Geležinė mergelė buvo išrasta vėlyvame XIV amžiuje. Garsiausias šio tipo kankinimo įrankis yra Niurnbergo geležinė mergelė.

## Nuorodos
* Informacija OccasionalHell svetainėje
Skaudvilės atodanga

**Skaudvilės atodanga** - Ančios upės suformuotas skardis (atodanga) šiauriau Skaudvilės miesto, Tauragės rajone, 25 km nuo Ančios žiočių. Aukštis viršija 20 metrų. Į šiaurės rytus nuo atodangos stūkso du Ivangėnų piliakalniai. Atodanga lengvai pasiekiama nuo kelio A12, taip pat važiuojant senąja atkarpa tiesiai per Skaudvilės miesto centrą.

## Galerija

Vaizdas:SkaudvilėsAtodanga.JPG
Vaizdas:SkaudvilėsAto.JPG
Vaizdas:SkaudvilėsAto2.JPG
Vaizdas:SkaudvilėsAto3.JPG
Providencializmas

**Providencializmas** ( – apvaizda) – religinis filosofinis požiūris į žmonijos istoriją kaip Dievo valios išraišką. Būdingas pasaulinėms religijoms, tokioms kaip krikščionybė ir islamas, kai kurioms idealistinės filosofijos kryptims.

Augustinas, žymiausias krikščionių providencializmo kūrėjas, teigė, kad istorijoje realizuojasi Dievo valia, pagal kurią pasaulyje turinti įsiviešpatauti krikščionybė, o po pasaulio pabaigos – Dievo karalystė. Providencializmas reiškėsi viduramžių, dalinai XIX a. religinės pakraipos istoriosofijoje (Ž. Mariteno, R. Nybūro).

Providencializmas pripažįsta ir Dievo visagalybę, ir laisvą žmonių valią.

Providencializmas buvo kritikuojamas renesanso istorikų ir filosofų, XVII–XVIII a. materialistų ir švietėjų.

## Šaltiniai
Pumpuriukas

**Pumpuriukas** arba **Pumpuris** (kodas 14040072) – ežeras šiaurės Lietuvoje, Šiaulių rajone, apie 8 km į pietvakarius nuo Bubių, 1,2 km į pietus nuo kelio , Kurtuvėnų regioniniame parke, Dubysos baseinas. Ežero ilgis iš šiaurės į pietus – 0,33 km, plotis – iki 0,24 km. Vandens paviršiaus altitudė – 126 m. Į ežerą vakaruose iš Pumpurio ežero įteka, o šiaurės rytinėje dalyje išteka bevardis upeliukas (Ventos-Dubysos kanalo intako Kurtuvos baseinas). Pasiekiamas nuo kelio į Ramučius Margėse pasukus į Laisvučius, toliau pėsčiomis miško taku į pietus. Tako dešinėje pusėje tvyro Pumpuris, kairėje – Pumpuriukas. Pakrantės sunkiai prieinamos, pelkėtos, iš vakarų prieina Laisvučių miškas, kitose pakrantėse plyti pievos. Pro ežerą veda Jautmalkės gamtos centro parengtas pažintinis maršrutas.

## Šaltiniai
Taikinimas

**Taikinimas** ( - „konsiliacija“) - alternatyvus ginčų sprendimo būdas (ADR), kai ginčo šalys pasirinkusios taikintoją (tarpininką), susitinka su juo atskirai, po to kartu, bandant išspręsti savo nesutarimus, ginčus. Taikintojas sumažina konflikto įtampą, pagerina ryšius, teikia pagalbą, ieškant galimų sprendimų, užtikrina sureguliavimą.

Taikinimo skiriasi nuo arbitražo tuo, kad taikinimo procesas yra ad hoc, nenuolatinis. Taikintojas paprastai neturi įgaliojimų prašyti įrodymų arba iškviesti liudytojus. Paprastai sprendimas nefiksuojamas (nerašomas), nėra sutarties sudarymo.

Taikinimo skiriasi nuo (taikinamojo) tarpininkavimo (mediacijos) tuo, kad pagrindinis tikslas yra siekti suderinti interesus, didžiąją dalį išteklių (laiko etc.) skirti (abipusių) nuolaidų paieškai, siekiant taikaus ginčo išsprendimo.
Pilsupių piliakalnis

**Pilsupių piliakalnis** arba **Bakanas** – piliakalnis Kėdainių rajone, Krakių seniūnijoje, Pilsupių kaime, Angirių tvenkinio (Šušvės) kairiajame krante, šalia Pilsupio upelio žiočių. Pasiekiamas važiuojant Josvainių-Krakių keliu, prie Pilsupio upelio pasukus į kairę. Aikštelė keturkampė, 45 m ilgio ir 37 m pločio. Jos šiauriniame krašte supiltas 2 m aukščio, 53 m pločio pylimas, už kurio buvęs griovys (dabar užlygintas). Pylime būta daug akmenų. Šlaitai statūs, 17-18 m aukščio. Piliakalnis datuojamas I tūkstantmetyje – II tūkstantmečio pradžioje.

Piliakalnis gan apleistas – apardytas arimų, aikštelė dirvonuoja, šlaitai apaugę medžiais, link Pilsupio besileidžiantis šlaitas paveiktas erozijos. 1 km į šiaurę nuo piliakalnio būta papėdės gyvenvietės, kur rasta lygiosios keramikos liekanų.

## Nuorodos
* Lietuvos piliakalniai

* Hillforts.eu atvirųjų duomenų ištekliai
Pusiaujo Gvinėjos karinės pajėgos

**[[Pusiaujo Gvinėja|Pusiaujo Gvinėjos]] karinės pajėgos** buvo perorganizuotos 1979 m. Šalies karines pajėgas sudaro apie 2500 žmonių. Iš jų apie 1400 priklauso kariuomenei, 400 - šalies policijos pajėgoms, 200 - kariniam laivynui ir apie 120 oro pajėgoms. Pusiaujo Gvinėjos karinės pajėgos, palyginus su šiuolaikinėmis kitų šalių kariuomenėmis, yra prastai apmokytos ir aprūpintos. Maža dalis sovietinio stiliaus karinių transporto priemonių yra veikianti. 

Šalies vyriausybė gynybai kasmet skiria 3 milijonus dolerių arba 0.6 % šalies BVP (1997).
Top of the World

**„Top of the World“** – singlas, išleistas Jungtinių Amerikos Valstijų merginų Pop/R&B grupės Pussycat Dolls. Daina panaudota kaip MTV realybės šou The City garso takelis. Singlas buvo išleistas per iTunes 2009 m. vasario 3 d. 

Nors daina nėra pirmame Doll Domination versijoje, ir nėra singlo vaizdo klipo bei grupė nereklamavo dainos, tačiau ji pateko į kelis topus. Pasiekė 79-ąją vietą Billboard Hot 100 tope, #53 poziciją Canadian Hot 100. 

Daina galime rasti Doll Domination 2.0.

## Topai

## Šaltiniai
Dolma

**Dolma** – patiekalas, gaminamas iš įvairių daržovių, kurios įdaromos ryžių įdaru. Jis yra paplitęs didelėje dalyje Azijos, pirmiausia Artimųjų Rytų virtuvėse, taip pat pietrytinėje Europoje (Balkanų virtuvėse).

## Pavadinimai ir etimologijos

Žinoma keletas dolma regioninių pavadinimų.

* Pavadinimas *dolma* yra kilęs iš turkų kalbos žodžio *dolmak* („įdarytas“). Įvairios tautos, naudojančios šį patiekalą naudoja šį pavadinimą su nedideliais pakitimais: gr. **dolmadhes** (ντολμάδες), far. **dolmeh́** (دلمه), arm. **tolma** (տոլմա)
* Pavadinimas *sarma* irgi kilęs iš turkų kalbos žodžio *sarmak* („suvyniotas“). Iš pradžių terminas reiškė tik į lapos suvyniotus patiekalus, bet dabar daugumoje tautų tarp sarma ir dolma skirtumas nedaromas. Sarma terminas paplitęs daugiausia Balkanų kalbose: bulg. **сарми**, serb., mak. **сармa**, gr. **sarmades** (σαρμάδες), kr. **sarma**, arm. **sarma** (սարմա), rumunų **sarmale** ir pan.
* Kai kuriose kalbose patiekalo pavadinimas kildinamas iš turkiško žodžio *yaprak* ("lapai). Pvz., alb. **japrak**, arabų tautose **yabraq** (يبرق), Sirijoje: **yaprekh**.
* Arabų šalyse patiekalas neretai pavadinamas arabišku žodžiu **maḥshi** (محشي, kas irgi reiškia „įdarytas“), tarp Levanto arabų jis žinomas kaip **malfuf**

## Istorija
Dėl patiekalo išradimo vietos yra daug ginčijamasi. Senovės Egipto šaltiniuose panašūs patiekalai minimi jau prieš mūsų erą. Kai kurie mokslininkai teigia, kad jis senovėje buvo žinomas ir graikams (dar ir dabar Kipro graikai dolma vadina ne turkišku žodžiu *gemista*, o vynuogių dolma – *koupepia*).
 
Tikrasis dolma patiekalo suklestėjimas siejamas su Turkiška virtuve, kuri XV–XVIII a. išpopuliarėjo didžiulėje pasaulio dalyje – tuometinėje Osmanų imperijoje. Iš čia dolma tradicijos buvo perduotos į Europos virtuves, kur susiformavo naujas patiekalas – balandėliai.

## Įvairovė ir patiekimas
Dolma iš esmės yra bet kokios termiškai apdorotos įdarytos daržovės, jų lapai, ar netgi jūros produktai. Apvalkalui naudojami ankštiniai pipirai, baklažanas, cukinija, moliūgas, pomidoras, vynuogių, kopūstų, burokų lapai, kalmaras, midija ir daugybė kitų variantų. Pagal įdaromas daržoves dolma ir įgauna savo pavadinimus.

Ruošiant įdarą, vienas būtinesnių ingredientų yra ryžiai, kurie maišomi su prieskoniais, smulkintomis daržovėmis, riešutais, uogomis, žalumynais, kartais mėsos faršu (*kıyma*). Tačiau mėsa nebūtina: dolma be mėsos apkepama alyvų aliejuje ir vadinama „yalancı dolma“ (t. y. „netikroji dolma“). Jos dažniausiai valgomos šaltos.

Balkaniškieji dolma variantai dažniausiai apsiriboja tik į lapus vyniotais patiekalais, skirtingai nei Islamo virtuvėse, čia jau naudojama kiauliena. Dažnai vyniojimui naudojami rauginti kopūstų lapai, kurie ruošiami specialiai tam tikslui. Balkanų šalyse tai yra vienas iš šventinių patiekalų, valgomas dažniausiai žiemą, per Kalėdas, Naujuosius Metus.
Intelektualusis skaitiklis

**Intelektualusis skaitiklis** (dar vartojamas terminas „pažangusis skaitiklis“) – daugiafunkcinis elektroninis elektros skaitiklis, kuris ne tik registruoja energijos vartojimą, bet matuoja papildomus tiekiamos elektros parametrus (pvz., srovės stiprumą, įtampą, galios faktorių), atlieka savo paties darbingumo diagnostiką, fiksuoja ypatingus įvykius (pvz., elektros tiekimo nutrūkimus, išorinius poveikius, gedimus) ir gali dvipusiu ryšiu perduoti visą sukauptą informaciją. Siekiant pilnai išnaudoti intelektualiojo skaitiklio privalumus, jis turi būti integruotas į intelektualiuosius tinklus. Intelektualieji elektroniniai skaitikliai leidžia sukurti nuotolinio energijos paskirstymo sistemą ir optimaliai valdyti tinklo apkrovimą.

Svarbiausi intelektualiųjų skaitiklių gamintojai: Itron (buvusi Actaris), Landis+Gyr, Elster, Iskraemeco, GE (General Electric). Lietuvoje intelektualiuosius skaitiklius gamina UAB „Elgama-Elektronika“.

## Išnašos
Otaras iš Halogalando

**Otaras iš Halogalando** (, ) – vikingas nuotykių ieškotojas iš Halogalando. Apie 890 m. jis nukeliavo į Angliją, kur jo pasakojimas buvo užrašytas Vesekso karaliui Alfredui Didžiajam.

Otaras pasakojo, kad jis gyveno „šiauriausiai iš visų skandinavų“ ir kad „nė vienas negyveno šiauriau už jį“. Jis pasakojo apie savo keliones į šiaurę į Baltąją jūrą ir į pietus į Daniją ir Angliją, aprašė maršrutą. Jis pasakojo apie samius (suomius) bei dvi iki šiol neaiškias tautas *cwenas* ir *beormas*. Kas buvo *cwenas* ir kur jie gyveno (vadinamasis *Kvenlandas*), iki šiol neaišku. Apie *beormas* Otaras pasakojo, kad jie kalbėjo panašiai kaip samiai ir kad jie gyveno prie Baltosios jūros. Manoma, kad jų kraštas, vadinamoji *[[Biarmija]]*, susijusi su senųjų permių kultūra.

Otaro pasakojimas yra pirmas istorinis šaltinis, kuriame paminimi *[[Norvegija]]* ir *Danija*.

Manoma, kad Otaras kilęs iš Tromsės žemės, galbūt kažkur šiauriau Harstado ar galbūt iš Senjos salos (šiandieninio Lenviko) ar dar iš šiauresnių žemių (Kvalėjos ar Karlėjo salos).

## Nuorodos

* Ohthere’s First Voyage. University of Victoria.
* Old English Online: Lesson 4 . University of Texas.
* Onions, C.T. (ed.), *Sweet’s Anglo-Saxon Reader in Prose and Verse* (14th edition), Clarendon, 1959. Ištrauka iš Otaro kelionės pasakojimo karaliui Alfredui.
* Thorpe, B., *The Life of Alfred The Great Translated From The German of Dr. R. Pauli To Which Is Appended Alfred’s Anglo-Saxon Version of Orosius*, Bell, 1900, pp. 249-53. Tekstas senąja anglų ir dabartine anglų kalbomis.
Kofta

**Kofta** – patiekalas, gaminamas iš maltos mėsos (dažniausiai avienos ar jautienos). Jis yra paplitęs didelėje dalyje Azijos, pirmiausia Artimųjų Rytų virtuvėse, taip pat pietrytinėje Europoje (Balkanų virtuvėse), Indijoje.

## Pavadinimai ir etimologija
Pavadinimas kilęs iš persiško žodžio *kuftan* (کوفتن), kas reiškia „malti, trinti“.

Skirtingose šalyse kofta vadinama šiek tiek skirtingais pavadinimais: pers. **kiufta**, ar. **kufta** (كفت), turk. **köfte**, azer. **küftə**, arm. **kyufta** (քյուֆթա), bosn., serb. **ћуфтa**, kroa. **ćufta**, bulg. **кюфте**, mak. **ќофте**, gr. **keftes**, rum. **chiftea**, alb. **qofte**,
hin. **kofta** ir t. t.

## Istorija
Patiekalas jau minimas seniausiuose arabų šaltiniuose, kur aprašoma, kaip avienos faršas formuojamas į apelsino dydžio rutuliukus ir aptepamas kiaušinio baltymu. Koftos paplito visose Islamo virtuvėse, o Osmanų imperijoje per turkišką virtuvę pasiekė ir Balkanus. Maždaug tuo metu Safavidai perdavė koftos tradicijas į Indiją.

## Įvairovė
Gaminant koftą, mėsos (dažniausiai avienos arba jautienos) faršas yra maišomas su priedais (ryžiais, bulguru, kiaušiniais, prieskoniais, daržovėmis). Kartais ruošiamos koftos tik iš žuvies ar daržovių. Koftos dažniausiai termiškai apdorojamos (kepamos ant žarijų, riebaluose, verdamos, troškinamos), bet retais atvejais gali būti patiektos ir žalios (pvz., *cig kofte*).

Vien Turkijoje žinoma apie 291 rūšių, o visame pasaulyje yra gerokai daugiau. Arabų šalyse jos dažniausiai formuojamos dešrelių formos, Indijoje jos troškinamos su aštriais kariais, dažnai įdaromos virtais kiaušiniais, Pakistane ir šiaurės Indijoje koftos gaminamos iš ožkienos. Didžiausias koftos variantas yra Tabrizo koftos, gaminamos maždaug 8 cm skersmens.

Daugumoje islamo šalių koftos žinomos kaipo greitas maistas.
Radviliškio sporto arena

**Radviliškio sporto arena** – sporto arena Radviliškyje. Kartu su pagalbinėmis patalpomis sudaro per 3000 m² plotą. Arena pastatyta per 18 mėnesių ir atidaryta visuomenei metais anksčiau nei planuota. Arenoje vyksta rajoniniai, respublikiniai bei tarptautiniai renginiai. Pagrindinėje salėje ir balkone įrengta 500 vietų žiūrovams, jos suskirstytos sektoriais.

Arena pastatyta kaip Radviliškio Vinco Kudirkos mokyklos priestatas, tad arenoje vyksta ir sporto lavinimo pamokos, o po pamokų treniruojasi sportininkai, bei vyksta varžybos. Svarbių varžybų metu pamokos nevyksta.

## Infrastruktūra
Arenoje įrengta moderni, atitinkanti visus standartus ir reikalavimus pagrindinė aikštelė varžyboms (krepšinio, rankinio, tinklinio), dvi krepšinio aikštelės treniruotėms, choreografijos ir aerobikos, sunkiosios atletikos ir imtynių salės.

Prie kiekvienos salės yra įrengtos persirengimo patalpos, dušinės, sanitariniai mazgai. Įėjimas į pagrindinę salę yra pritaikytas žmonėms su negalia. Yra medicinos kabinetas, trenerių kambariai.

Arenoje veikia sporto klubas „Ir imperijalas" kur visiems suteiktos galimybės sportuoti, bei pataisyti sveikatą, prižiūrint kvalifikuotiems specialistams.

## Galerija

Radviliškio V. Kudirkos pagrindinė mokykla.JPG|Arena jungiasi su V. Kudirkos mokykla
Vaizdas:Perspetyva.JPG|Arenos planas, bei pritaikymas atitikti LKL standartus – turėti per 800 vietų
Vaizdas:Statybų pradžia.jpg|Simbolinis kapsulės su laišku ateities kartoms įbetonavimas

Vaizdas:SHOTOKAN.jpg|Lietuvos *Shotokan karatė* čempionatas
Vaizdas:LMKL2009 akimirka.jpg|MKL žvaigždžių diena
Vaizdas:Sokėjos.jpg|Šokėjos


## Šaltiniai
Kegumo savivaldybė

**Kegumo savivaldybė** () – buvęs administracinis vienetas vidurio Latvijoje, Vidžemėje. Administracinis centras – Kegumas. Savivaldybė sudaryta 2002 m. reformos metu iš Uogrės rajono dalies, 2009 m. praplėsta. Buvo suskirstyta į 3 valsčius (Birzgalės, Kegumo, Rembatės) ir 1 miestą (Kegumą). Po 2021 m. administracinės-teritorinės reformos panaikinta, prijungta prie naujos Uogrės savivaldybės.

## Šaltiniai
Kekavos savivaldybė

**Kekavos savivaldybė** () – administracinis vienetas vidurio Latvijoje, Vidžemėje. Ribojasi su Salaspilio, Uogrės, Bauskės, Uolainės savivaldybėmis ir Rygos miestu. Plotas 454,5 km², 30 077 gyventojai (2021 m.). Administracinis centras – Kekava.

## Istorija
Dabartinė savivaldybė sudaryta 2021 m. liepos 1 d., sujungus Balduonės ir ankstesniąją Kekavos savivaldybę.

Ankstesnioji Kekavos savivaldybė sudaryta 2009 m. reformos metu iš Rygos rajono dalies. Buvo suskirstyta į 2 valsčius ir 1 miestą, turėjo 275,4 km² plotą ir 24 631 gyventoją (2021 m.). Administracinis centras buvo Kekavoje.

## Suskirstymas
Savivaldybė skirstoma į 3 valsčius ir 2 miestus:

* Balduonės miestą
* Balduonės valsčių
* Baluožių miestą
* Daugmalės valsčių
* Kekavos valsčių

## Šaltiniai
Darbo teisės mokslas

**Darbo teisės mokslas** – teisės mokslo šaka, nagrinėjanti darbo teisę;

## Pošakiai
* Darbo teisės teorija - tiria darbo teisės pošakių bendruosius ypatumus ir dėsningumus, taip pat terminiją, darbo teisines teorijas bei principus 
* Darbo teisės istorija
* Darbo teisės filosofija
*Lyginamoji darbo teisę - lyginamosios darbo teisės mokslas.

## Lietuvoje
Darbo teisės mokslo įstaigos Lietuvoje yra:  
*VU TF Privatinės teisės katedra (iki 2009 m. rugsėjo 1 d. veikė Darbo teisės katedra)
*MRU Teisės fakultete veikia Darbo teisės ir socialinės saugos katedra. 

Lietuvos darbo teisės mokslininkai  - profesoriai Ipolitas Nekrošius ir Genovaitė Dambrauskienė, docentai Tomas Davulis,  Viktoras Tiažkijus, Gintautas Bužinskas, Daiva Petrylaitė, Justinas Usonis ir kiti.

## Nuorodos
*V. Tiažkijus. Darbo teisė: teorija ir praktika  (Justitia, 2005)
Kalniškių piliakalnis (Tauragė)

**Kalniškių piliakalnis** -  Simėnų piliakalnio archeologijos paminklų kompleksui priklausantis piliakalnis (Simėnų piliakalnio papilys), esantis 250 m į pietryčius nuo Simėnų piliakalnio, ir gyvenvietė Tauragės rajono savivaldybės teritorijoje, Kalniškių kaime, Skaudvilės seniūnija. Pasiekiamas iš kelio Bijotai – Skaudvilė pasukus į Simėnus, juose nuo buvusių fermų pavažiavus tiesiai į pietryčius, kelio gale dar paėjus 200 m tiesiai į pietryčius, iš viso 750 m.

## Piliakalnis

Kalniškių piliakalnis, dar vadinamas Pilaite, įrengtas atskiroje kalvoje, už griovio į šiaurę nuo piliakalnio Ančios kairiajame krante, jos slėnyje, 400 m į pietus nuo  Simėnų piliakalnio. Aikštelė netaisyklingai apvali, 27 m skersmens. Rytinis šlaitas nuolaidus, kiti nuplauti, statūs, 10-12 m aukščio.

Šiaurinė ir rytinė papilio dalis nuplauta. Papilys dirvonuoja, šiaurinis ir vakarinis šlaitai apaugę lapuočiais. Vakarinėje piliakalnio papėdėje, 1 ha plote yra papėdės gyvenvietė, kurioje rasta lipdytos keramikos. 

Apylinkes 1904 m. žvalgė Liudvikas Kšivickis, 1964 m. – Lietuvos istorijos institutas. Datuojamas I tūkstantmečiu - II tūkstantmečio pradžia. 

## Šaltiniai

* Lietuvos TSR kultūros paminklų sąrašas, V., 1973, p.188

## Nuorodos
* Lietuvos piliakalniai. Kalniškių piliakalnis
* Hillforts.eu atvirųjų duomenų ištekliai
Lygatnės savivaldybė

**Lygatnės savivaldybė** () – buvęs administracinis vienetas vidurio Latvijoje, Vidžemėje. Administracinis centras – Lygatnė. Savivaldybė sudaryta 2009 m. reformos metu iš Cėsių rajono dalies. Buvo suskirstyta į Lygatnės valsčių ir Lygatnės miestą. Po 2021 m. administracinės-teritorinės reformos panaikinta, prijungta prie naujos Cėsių savivaldybės.

## Šaltiniai
Vinco Kudirkos mokykla

**Vinco Kudirkos mokykla** - Vinco Kudirkos vardo bendrojo lavinimo mokykla Lietuvoje:

* Kauno Vinco Kudirkos vidurinė mokykla (buv. Kauno 5-oji vidurinė);
*Kudirkos Naumiesčio Vinco Kudirkos gimnazija;
*Radviliškio Vinco Kudirkos pagrindinė mokykla;
*Šiaulių Vinco Kudirkos pagrindinė mokykla.
Limbažių savivaldybė

**Limbažių savivaldybė** () – administracinis vienetas šiaurės Latvijoje, Vidžemėje, Rygos įlankos pakrantėje. Ribojasi su Valmieros, Cėsių, Siguldos ir Saulkrastų savivaldybėmis, Estijos Respublikos Pernu apskritimi. Plotas 2440,8 km², 28 546 gyventojai (2021 m.). Administracinis centras – Limbažiai.

## Istorija
Dabartinė savivaldybė sudaryta 2021 m. liepos 1 d., sujungus Aluojos, Salacgryvos ir ankstesniąją Limbažių savivaldybę. Savivaldybės teritorija beveik atitinka iki 2009 m. administracinės-teritorinės reformos gyvavusio Limbažių rajono ribas (be Ledurgos valsčiaus).

Ankstesnioji Limbažių savivaldybė sudaryta 2009 m. reformos metu iš Limbažių rajono dalies. Buvo suskirstyta į 7 valsčius ir 1 miestą, turėjo 1171,2 km² plotą ir 16 744 gyventojus (2021 m.). Administracinis centras buvo Limbažiuose.

## Suskirstymas
Savivaldybė skirstoma į 14 valsčių ir 5 miestus:

* Ainažių miestą
* Ainažių valsčių
* Aluojos miestą
* Aluojos valsčių
* Braslavos valsčių
* Bryvzemniekų valsčių
* Katvarų valsčių
* Liepupės valsčių
* Limbažių miestą
* Limbažių valsčių
* Palės valsčių
* Salacgryvos miestą
* Salacgryvos valsčių
* Skultės valsčių
* Staicelės miestą
* Staicelės valsčių
* Umurgos valsčių
* Vidrižių valsčių
* Vilkenės valsčių

## Šaltiniai
Lyvanų savivaldybė

**Lyvanų savivaldybė** () – administracinis vienetas pietryčių Latvijoje, Latgaloje, Dauguvos dešiniajame krante. Ribojasi su Jėkabpilio, Preilių ir Aukštutinės Dauguvos savivaldybėmis. Plotas 622,6 km², 10 636 gyventojai (2021 m.). Administracinis centras – Lyvanai.

## Istorija
 
Savivaldybė sudaryta 1999 m. reformos metu iš Preilių rajono dalies, 2009 m. praplėsta.

## Suskirstymas

Savivaldybė skirstoma į 5 valsčius ir 1 miestą:

* Jersikos valsčių
* Lyvanų miestą
* Ruožupės valsčių
* Rudzatų valsčių
* Sutrų valsčių
* Turkų valsčių

## Šaltiniai
Simėnų piliakalnis

**Simėnų piliakalnis** – piliakalnis Šilalės rajono savivaldybės teritorijoje, Simėnų kaime,
dešiniajame Ančios  krante, šiauriau santakos su Pela.

## Piliakalnis

Simėnų piliakalnio archeologijos paminklų kompleksui priklauso Simėnų piliakalnis su priešpiliu ir papėdės gyvenviete bei Kalniškių piliakalnis (Simėnų piliakalnio papilys), esantis 250 m į pietryčius nuo Simėnų piliakalnio, Tauragės rajone, Skaudvilės seniūnijoje.

Piliakalnis dar vadinamas Pelėdkalniu yra aukštumos kyšulyje. Piliakalnio aikštelė pailga šiaurės pietų kryptimi. Ji beveik visa nuplauta upės, liko tik 36 m ilgio, 1-3 m pločio vakarinis kraštas. Jos šiauriniame krašte yra 28 m pločio, 6 m gylio griovys.

Į šiaurę nuo piliakalnio, už griovio yra priešpilis. Jo aikštelė keturkampė, pailga šiaurės pietų kryptimi, 40x17 m dydžio, 2 m iškilusia rytine dalimi. Joje rastas žalvarinis žiedas, lipdytos keramikos. Aikštelės šiauriniame gale supiltas 3 m aukščio ir 19 m pločio pylimas, kurio išorinis 9,5 m aukščio šlaitas leidžiasi į 5 m pločio terasą. Jos išorinis 2,5 m aukščio šlaitas leidžiasi į 22 m pločio ir 3 m gylio griovį 8 m pločio dugnu. Priešpilio vakariniame šlaite, 6 m žemiau yra 3-6 m pločio terasa, išeinanti į terasą aukščiau šiaurinio griovio tarp piliakalnio ir priešpilio.

Beveik visą piliakalnį ir priešpilio rytinę pusę nuplovė Ančia. Jie apaugę lapuočiais, piliakalnio vakarinis šlaitas dirvonuoja.

Piliakalnis žinomas ir Ivankių, Keterų vardais. 

## Nuorodos
* Kalvalių piliakalnis
* Hillforts.eu atvirųjų duomenų ištekliai
Old Friends from Young Years

**Old Friends from Young Years** yra debiutinis hard rock grupės Papa Roach albumas, savarankiškai įrašytas ir išleistas 1997-ųjų vasarį. Šio albumo leidėjas yra pačių grupės narių sukurta ir dabar jau nebeegzistuojanti organizacija pavadinimu „Onion Hardcore“.

## Dainų sąrašas
# "Intro" - 0:28
# "Orange Drive Palms" - 4:53
# "Liquid Diet" - 4:19
# "Grrbrr" - 4:14
# "Isedufukndie" - 4:16
# "Dirtycutfreak" - 2.45
# "Living Room" - 4:14
# "829" - 4:35
# "Peewagon" - 4:43
# "Hedake" - 5:20
# "Shut Up N Die" (Reprise) - 2:33
# "Thanx" - 4:50
# "Unlisted" - 1:45

## Grupės nariai
* Jacoby Shaddix - vokalas
* Jerry Horton - gitara, vokalai
* Tobin Esperance - bosinė gitara, vokalai
* Dave Buckner - būgnai, perkusija
Pagrybio piliakalnis

**Pagrybio piliakalnis** (Skuburlės Kalnas) - piliakalnis įrengtas aukštumos pakraštyje, kairiajame Akmenos krante, šiauriau Pagrybio kaimo, pagal kurį ir pavadintas. Praeina kelias . Aikštelė ovali, orientuota šiaurės-pietų kryptimi, 13 m ilgio ir 20 m pločio. Jos pietiniame krašte supiltas 70 cm aukščio ir 12 m pločio pylimas. Piliakalnio pietiniame šlaite yra 5 m pločio ir 20 cm gylio griovys, už kurio supiltas 0,5 m aukščio ir 12 m pločio pylimas su išoriniu 1,5 m aukščio šlaitu, kuris šiauriniame šlaite, 6 m žemiau aikštelės virsta nežymia terasa. Antra 5 m pločio terasa yra 12 m žemiau aikštelės, šiauriniame šlaite. Ji vakarų ir rytų šlaituose pereina į papilį.

Į pietus nuo piliakalnio yra papilys. Jo aikštelė keturkampė, orientuota šiaurės-pietų kryptimi, 27 m ilgio, 63 m pločio pietvakariniame krašte. Aikštelėje rasta žiestos keramikos. Papilio šlaitai statūs, 10 m aukščio.

Piliakalnis apaugęs smarkiai praretintais lapuočiais, papilys dirvonuoja.

## Galerija


Pagrybio piliakalnis, ženklai.JPG|Papėdė, paminklo ženklai
2020, Pagrybio piliakalnis.JPG|Iš pietų pusės
2. Pagrybio piliakalnis.JPG|Iš šiaurės pusės
Pagrybio piliakalnis, viršuje.JPG|Ant piliakalnio, prie laiptų
Pagrybis, ąžuolas ant piliakalnio.JPG|Ant piliakalnio, jaunas ąžuolas


## Nuorodos

* Pagrybio piliakalnis
* Hillforts.eu atvirųjų duomenų ištekliai
Infest

**Infest** yra antrasis Kalifornijos hard rock grupės Papa Roach albumas ir pirmasis jų albumas išleistas įrašų kompanijos. *Infest* pasirodė 2000-ųjų balandžio 25-ą, ir tapo 20-tas labiausiai parduodamas albumas JAV 2000-aisiais metais. Dėl šio albumo grupė Papa Roach buvo nominuota Grammy „Geriausio Naujo Atlikėjo“ apdovanojimui.

## Dainos
# „Infest“ – 4:09
# „Last Resort“ – 3:23
# „Broken Home“ – 3:41
# „Dead Cell“ – 3:06
# „Between Angels and Insects“ – 3:54
# „Blood Brothers“ – 3:34
# „Revenge“ – 3:42
# „Snakes“ – 3:29
# „Never Enough“ – 3:35
# „Binge“ – 3:47
# „Thrown Away“ -9:37.

## Grupės nariai
* Jacoby Shaddix – vokalas
* Jerry Horton – gitara, vokalai
* Tobin Esperance – bosinė gitara, vokalai
* Dave Buckner – būgnai, perkusija
Lovehatetragedy

**„Lovehatetragedy“** – trečiasis Kalifornijos sunkiojo roko grupės „Papa Roach“ albumas. Albumas pasirodė 2002 m. birželio 18 d. Buvo pastebėta, kad albume beveik nėra nu metal žanro dainų, išskyrus „She Loves Me Not“.

## Dainų sąrašas
# „M-80“ – 2:26
# „Life Is a Bullet“ – 4:05
# „Time and Time Again“ – 2:58
# „Walking Thru Barbed Wire“ – 3:04
# „Decompression Period“ – 3:59
# „Born with Nothing, Die with Everything“ – 3:49
# „She Loves Me Not“ – 3:29
# „Singular Indestructible Droid“ – 3:48
# „Black Clouds“ – 4:01
# „Code of Energy“ – 4:04
# „Lovehatetragedy“ – 3:11

**Bonus Tracks**
# „Gouge Away“ – 2:07
# „Never Said It“ – 3:05

## Grupės nariai
* Jacoby Shaddix – vokalas
* Jerry Horton – gitara, vokalai
* Tobin Esperance – bosinė gitara, vokalai
* Dave Buckner – būgnai, perkusija
Gedminiškės I piliakalnis

**Gedminiškės I piliakalnis** – piliakalnis esantis keli šimtai metrų į šiaurę nuo Gedminiškės, Kaltinėnų seniūnijoje, Šilalės rajone. Jis įrengtas aukštumos viršūnėje, kairiajame Yžnės krante. Aikštelė keturkampė, pailga pietryčių-šiaurės vakarų kryptimi, 60 su 30 m dydžio, per 1,5 m iškiliu viduriu. Jos šiauriniame krašte – sunaikintas pylimas, už kurio iškastas 25 m ilgio, 15 m pločio ir 3 m gylio griovys 5 m pločio dugnu. Šlaitai nuolaidūs-vidutinio statumo. Piliakalnis smarkiai apardytas arimų, dirvonuoja, aikštelės kraštuose auga keletas medžių, todėl anksčiau vadintas tik alkakalniu.

350 m į pietus nuo piliakalnio yra V–VIII a. senkapis.

## Nuorodos
* Gedminiškės piliakalnis
* Hillforts.eu atvirųjų duomenų ištekliai
Gedminiškės II piliakalnis

**Gedminiškės II piliakalnis** - piliakalnis 1,6 km į pietryčius nuo pirmojo Gedminiškės piliakalnio. Jis įrengtas aukštumos kyšulyje, kurį iš vakarų ir pietų juosia Gilioji dauba, iš rytų – Paklupio dauba, 200 m į šiaurę nuo kairiojo Yžnės kranto. Piečiau piliakalnio yra Meirės.

Aikštelė keturkampė, pailga šiaurės–pietų kryptimi, 43 m ilgio, 4–6 m pločio. Jos šiauriniame krašte supiltas 1 m aukščio, 16 m pločio pylimas, už kurio iškastas 15 m ilgio, 11 m pločio, 3 m gylio kiek lenktas griovys 2 m pločio dugnu. Piliakalnis apaugęs spygliuočiais medžiais. Piliakalnis dar vadinamas Traku.

Minimaliomis sąnaudomis įrengtas vėlyvas piliakalnis, sunkokai randamas miške. Ilgas daubų juosiamas kyšulys trukdo ją deramai apžvelgti. 

## Nuorodos
* Gedminiškės piliakalnis 
* Hillforts.eu atvirųjų duomenų ištekliai
Lubanos savivaldybė

**Lubanos savivaldybė** () – buvęs administracinis vienetas rytų Latvijoje, Vidžemėje. Administracinis centras – Lubana. Savivaldybė sudaryta 2007 m. reformos metu iš Maduonos rajono dalies. Buvo suskirstyta į Indranų valsčių ir Lubanos miestą. Po 2021 m. administracinės-teritorinės reformos panaikinta, prijungta prie naujos Maduonos savivaldybės.

## Šaltiniai
Meze

**Meze** (, , ,  ) - labai įvairių patiekalų grupė, paplitusi kai kuriose Artimųjų Rytų virtuvėse (esančiose prie Viduržemio jūros, t. y. Levanto virtuvėse, Turkijos virtuvėje, iš dalies Egipto virtuvėje), taip pat pietrytinėje Europoje (Balkanų virtuvėse). Šiuos patiekalus vienija ne panašūs produktai ar gamybos būdas, bet funkcija: tai dažniausiai šalti užkandžiai, valgomi prieš pagrindinį maistą arba kartu su alkoholiniais gėrimais (rakija, raki, araku, ouzo ar vynu).

Jo atitikmenys kitose šalyse būtų ispaniškos virtuvės tapas, skandinaviškas *smorgasbordas*, korėjietiškas bančan, Kantono virtuvės dim sun, ar lietuviški užkandžiai prie alaus. 

## Etimologija
Pavadinimas kilęs iš persiško žodžio *mazīdan*, ir reiškia "ragauti". Pavadinimas per turkų kalbą paplito daugybėje kalbų. Tuo atveju, kai meze naudojamas kaip užkandis prieš valgį, arabų šalyse jis žinomas kaip *muqabbilat*.

## Įvairovė
Meze yra daugiau valgymo etiketo, maisto kultūros terminas. Meze stalo sudėtis skirtingose šalyse labai įvairuoja, priklausomai nuo gamtinių, kultūrinių sąlygų.

Levanto virtuvėse (Libane, Izraelyje, Jordane, Palestinoje, Sirijoje) labiausiai paplitę meze patiekalai yra *Baba ganušas* (بابا غنوج, baklažanų salotos), *mutabel* (متبل, kita baklažanų salotų rūšis), humusas, *kibehas* (kofta porūšis), avienos ar jautienos dešra, keptas kalafioras, jogurtas, sūris *šankliš*, *muhamara* (aitriųjų pipirų padažas), *pastirma* (vytinta mėsa), *tabuleh* (تبولة, žalumynų salotos su kruopomis), *fatuš* (فتوش, salotos su duona), sėjamosios gražgarstės salotos ir kt.

Turkijoje dažniausiai patiekiami vietiniai sūriai, melionas, *acili ezme* (aitriųjų pipirų pasta), jogurtas, *pilaki* (ankštiniai ar daržovės, troškinti specialiame padaže), baklažanų salotos, *piyaz* (svogūnų ir pupelių salotos), *caciki* (jogurtas su agurkais), dolma, kofta.

Graikijoje dažniausiai patiekiami kepti aštuonkojai, virtas kiaušinis, alyvuogės, keptų daržovių mišiniai, baklažanų salotos, menkės ikrų pasta (*taramosalada*), *saganaki* (keptas vietinis sūris), dešrelės, kofta.

Serbijoje ir aplinkinėse šalyse dažniausiai patiekiami sūriai, kaimakas, saliamis, kumpis, kulen, duona, marinuotos daržovės, sudžukas.

Albanijoje meze sudaro sūris, saliamis, prosčiuto kumpis, keptos paprikos, alyvuogės.

Bulgarijoje meze paprastai patiekiama lukanka (aštri dešra), sudžukas, sirene sūris, šopskos salotos.
Ludzos savivaldybė

**Ludzos savivaldybė** () – administracinis vienetas rytų Latvijoje, Latgaloje. Ribojasi su Kraslavos, Rėzeknės ir Balvų savivaldybėmis, Rusijos Federacijos Pytalovo, Krasnogorodsko ir Sebežo rajonais, Baltarusijos Respublikos Verchniadzvinsko rajonu. Plotas 2411,4 km², 21 777 gyventojai (2021 m.). Administracinis centras – Ludza.

## Istorija
Dabartinė savivaldybė sudaryta 2021 m. liepos 1 d., sujungus Ciblos, Karsavos, Zilupės ir ankstesniąją Ludzos savivaldybę. Savivaldybės teritorija atitinka iki 2009 m. administracinės-teritorinės reformos gyvavusio Ludzos rajono ribas.

Ankstesnioji Ludzos savivaldybė sudaryta 2009 m. reformos metu iš Ludzos rajono dalies. Buvo suskirstyta į 9 valsčius ir 1 miestą, turėjo 964,8 km² plotą ir 11 739 gyventojus (2021 m.). Administracinis centras buvo Ludzoje.

## Suskirstymas

Savivaldybė skirstoma į 22 valsčius ir 3 miestus:

* Blontų valsčių
* Brigių valsčių
* Ciblos valsčių
* Cirmos valsčių
* Goliševos valsčių
* Isnaudos valsčių
* Istros valsčių
* Karsavos miestą
* Lauderių valsčių
* Lydumniekų valsčių
* Ludzos miestą
* Malnavos valsčių
* Mežvidų valsčių
* Mėrdzenės valsčių
* Nirzos valsčių
* Niukšių valsčių
* Pasienės valsčių
* Pildos valsčių
* Purenių valsčių
* Rundenų valsčių
* Salnavos valsčių
* Zalesjės valsčių
* Zilupės miestą
* Zvirgzdenės valsčių

## Šaltiniai
Maduonos savivaldybė

**Maduonos savivaldybė** () – administracinis vienetas rytų Latvijoje, Vidžemėje (pietrytinė dalis Latgaloje). Ribojasi su Cėsių, Gulbenės, Balvų, Rėzeknės, Preilių, Jekabpilio, Aizkrauklės ir Uogrės savivaldybėmis. Plotas 3354,7 km², 29 898 gyventojai (2025 m.). Administracinis centras – Maduona.

## Istorija
Dabartinė savivaldybė sudaryta 2021 m. liepos 1 d., sujungus Cesvainės, Ėrglių, Lubanos ir ankstesniąją Maduonos savivaldybę. 2025 m. prie jos prijungta Varaklianų savivaldybė.

Ankstesnioji Maduonos savivaldybė sudaryta 2009 m. reformos metu iš Maduonos rajono dalies. Buvo suskirstyta į 14 valsčių ir 1 miestą, turėjo 2160,2 km² plotą ir 21 676 gyventojus (2021 m.). Administracinis centras buvo Maduonoje.

## Suskirstymas
Savivaldybė skirstoma į 21 valsčių ir 4 miestus:

* Aruonos valsčių
* Barkavos valsčių
* Berzaunės valsčių
* Cesvainės miestą
* Cesvainės valsčių
* Dzelzavos valsčių
* Ėrglių valsčių
* Indranų valsčių
* Jumurdos valsčių
* Kalsnavos valsčių
* Lazduonos valsčių
* Liauduonos valsčių
* Liezėrės valsčių
* Lubanos miestą
* Maduonos miestą
* Marcienos valsčių
* Mėtrienos valsčių
* Murmastienės valsčių
* Praulienos valsčių
* Sarkanių valsčių
* Sausnėjos valsčių
* Uošupės valsčių
* Varaklianų miestą
* Varaklianų valsčių
* Vestienos valsčių

## Šaltiniai
Gandvikas

**Gandvikas** – skandinavų mitologijoje tai pavojinga jūra, žinoma kaip 'Gyvačių įlanka' dėl jos vingiuotos formos. Saksonas Gramatikas teigė, kad *Gandvikas* (kai kur klaidingai rašytas *Grandvik*) yra senas Baltijos jūros pavadinimas. Galbūt legendose kalbama apie Botnijos įlanką.

Yra dvi hipotezės, kur buvo Gandvikas, pagrįstos 1323 m. *Nöteborg* taikos sutartimi – Arkties vandenyne ar Botnijos įlankoje. Maždaug nuo 1850 m. labiau buvo palaikoma pirmoji hipotezė, kadangi taip buvo galima suprasti, kad Švedija plytėjo iki Arkties vandenyno. Nuo XX a. 3-io dešimtmečio imta vis labiau palaikyti antrąją hipotezę.
Daugelis tyrinėtojų mano, kad senovinis šaltinis *[[Hversu Noregr byggðist]]* (XIII a. pradžia) kalba apie Baltąją jūrą, kai vartoja žodį *Gandvik*.

XVI a. Gerardo Merkatoriaus žemėlapyje Baltoji jūra pažymėta *sinus Granvicus*. Galbūt Gerardas Merkatorius *r* raidę įstatė, kad nesuprantamas žodis *Gandvik* būtų aiškesnis ( 'didelis').

## Nuorodos
Toriras Šuo

**Toriras Šuo** (; g. apie 990 m. – m. ?) – Norvegijos karalystės veikėjas, vienas iš vadinamosios valstiečių frakcijos, priešiškos karaliui Olafui Haraldsonui.

Toriras buvo įtakingas Halogolando provincijos žmogus, kilęs iš Bjarkėjaus () salos. Jis buvo vikingas, vadovavęs keliems žygiams į Rusią ir Baltąją jūrą. Kelis kartus tarnavo Knuto Didžiojo kariuomenėje.

Linkęs į nepriklausomybę, įsitikinęs pagonis, jis priešinosi karaliaus pastangoms suvienyti ir sukrikščioninti Norvegiją. Jis turėjo asmeninių sąskaitų su karaliumi, nes karaliaus žmogus nužudė jo sūnėną *Asbjørn Selsbane*. Buvo gavęs didžiulę baudą už kerštą už jo sūnėno mirtį.

1028 m. buvo nužudytas Erlingas Skjalgsonas (*Erling Skjalgsson*), ir Toriras kartu su Kalvu Arnesonu (*Kalv Arnesson*) ir Einaru Tamberskjelve (*Einar Tambarskjelve*) ėmė vadovauti antiolafiškai frakcijai. Jis prisijungė prie Knuto pajėgų, kai šios išvarė Olafą, buvo vadinamas Knuto atstovu Norvegijoje kartu su Hareku iš Tjotos.

1030 m. vasarą Olafui grįžus Toriras buvus su kovojusiais prieš Olafą. Pagal sagą *Heimskringla* Toriras ir jo žmonės kovėsi prieš karalių Olafą Stiklestado mūšyje. Pagal sagą Toriras buvo vienas iš tų, kurie mirtinai sužeidė karalių Olafą. Kiti buvo Kalvas Arnesonas ir Torsteinas Knaresmedas (Torstein Knarresmed).

Po mūšio politinė situacija pasisuko prieš Torirą. Kai Olafo sūnus Magnus, paremtas buvusių Toriro sąjungininkų, užėmė valdžią, Torirą imta persekioti. Pagal Snorę Toriras po 1035 m. apsikrikštijo ir keliavo į Jeruzalę kad išpirktų savo nuodėmes. Toriras iš kelionės negrįžo, tad nežinomi nei jo mirties metai, nei vieta.
Apuolės festivalis

**„Apuolė 854"** – kasmet rengiamas Baltijos jūros regiono senovės genčių karybos ir amatų festivalis ant Apuolės piliakalnio (Skuodo rajono savivaldybė).

Renginyje dalyvauja IX – XIII amžiaus amatus ir karybą rekonstruojantys istoriniai klubai ir amatininkai archeologai entuziastai.


Vaizdas:Apuolė20091.JPG|Festivalio atidarymas
Vaizdas:Apuole12-2009-08-22.jpg
Vaizdas:Apuole10-2009-08-22.jpg
Vaizdas:Apuole-2009-08-22.jpg|Amatininkai
Vaizdas:Apuole1-2009-08-22.jpg
Vaizdas:Apuole4-2009-08-22.jpg
Vaizdas:Apuole3-2009-08-22.jpg
Vaizdas:Apuole2-2009-08-22.jpg
Vaizdas:Apuole8-2009-08-22.jpg|Kariai
Vaizdas:Apuole9-2009-08-22.jpg
Vaizdas:Apuole7-2009-08-22.jpg|Lankininkas
Vaizdas:Apuole5-2009-08-22.jpg
Vaizdas:Apuole6-2009-08-22.jpg|Ginklų rekonstrukcijos
Vaizdas:Apuolė20093.JPG|Kautynės
Vaizdas:Apuolė200911.JPG|Dvikova
Vaizdas:Apuolėspiliakalnis2.JPG|Piliakalnis ankstų rytą


## Šaltiniai
Leo Esaki

**Leo Esaki** (tikras vardas **Reona Esaki** (), g. 1925 m. kovo 25 d.) – japonų fizikas išradėjas.

## Išradimai
Išrado už esamus mažesnį, greičiau veikiantį ir mažiau energijos reikalaujantį diodą (vadinamą Esakio diodu). Šis tunelinis diodas tapo svarbiu puslaidininkių elektronikoje. Už tai 1973 m. kartu su Ivaru Giaveriu ir Džosepsonu buvo apdovanotas Nobelio fizikos premija.
Psalmodija

**Psalmodija** ( – giesmė ir *ōdē* – giedojimas) – bažnytinio giedojimo forma, kurią krikščionys perėmė iš judėjų. 

Būdingi psalmodijos bružai: nedidelio diapazono melodika (dažniausiai apima 2–3 gretimus dermės laipsnius), rečitatyvinis giedojimas, visiška ritmo priklausomybė nuo loginių bei gramatinių akcentų.

## Šaltiniai